PATVIRTINTA

Trakų rajono savivaldybės administracijos

direktoriaus 2019 m. liepos 23d.

įsakymu Nr.P2E - 516

**TRAKŲ RAJONO GABIŲ IR TALENTINGŲ VAIKŲ, MOKINIŲ APDOVANOJIMO**

**TVARKOS APRAŠAS**

**I. SKYRIUS**

**BENDROSIOS NUOSTATOS**

1. Trakų rajono gabių ir talentingų vaikų, mokinių apdovanojimo tvarkos aprašas (toliau – Aprašas) reglamentuoja mokinių skatinimo tikslus ir uždavinius, atrankos kriterijus ir apdovanojimo tvarką.

2. Mokinių apdovanojimo tikslas - **skatinti rajono gabius bei talentingus vaikus ir mokinius siekti užsibrėžtų tikslų, puoselėti savo talentus.**

**3. Uždaviniai:**

**3.1. įvertinti ir atskleisti (išaiškinti) gabius bei talentingus rajono mokinius;**

**3.2. apdovanoti rajono abiturientus, kurių brandos egzaminų įvertinimas yra 98–100 balų;**

3.3. apdovanoti vaikus, mokinius, sporto komandas, meno kolektyvus, užėmusius prizines vietas respublikos ir tarptautiniuose renginiuose (olimpiadose, konkursuose), skelbiamuose Švietimo, mokslo ir sporto, Kultūros ir kt. ministerijų;

3.4. paskatinti mokytojus už labai gerą darbą su gabiais bei talentingais mokiniais įvairiose srityse.

4. Apraše vartojamos sąvokos:

4.1. kandidatas – Trakų rajono savivaldybės bendrojo ugdymo mokyklų mokiniai, ikimokyklinio ir priešmokyklinio amžiaus vaikai, komandos ir kolektyvai, laimėję prizines vietas respublikinio arba tarptautinio lygmens konkursuose.

4.2. gabus mokinys – mokinys, galintis greitai, efektyviai įgyti žinių ir mokėjimų, juos pritaikyti naujoms problemoms spręsti, labai gerai mokytis iš prigimties, jo kūrybiškumo ir intelektinių gebėjimų lygis yra labai aukštas, mokinio pasiekimų lygis aukštesnysis;

4.3. talentingas vaikas, mokinys – vaikas, mokinys, turintis ypatingų gebėjimų, kurie pasiekimais pasireiškia vienos ar kelių mokslo, meno ar sporto srityse;

4.4. konkursas – vaikų, mokinių mokslinės, meninės ir sportinės varžybos;

4.5. čempionatas, pirmenybės, žaidynės – sporto renginys, kuriame sportininkai, jų komandos varžosi, rungiasi tam tikroje sporto šakoje;

4.6. prizinė vieta – 1, 2, 3 vietos respublikiniuose, tarptautiniuose renginiuose (olimpiadose, konkursuose, čempionatuose, varžybose);

**II. SKYRIUS**

**KANDIDATŲ ATRANKOS KRITERIJAI**

6. Kandidatams taikomi šie atrankos kriterijai:

6.1. gabaus ir talentingo vaiko mokymosi/ugdymosi rezultatai pagal švietimo įstaigos pateiktą rekomendaciją;

6.2. užimta prizinė vieta – 1, 2, 3 vietos respublikiniuose, tarptautiniuose renginiuose (olimpiadose, konkursuose, čempionatuose, varžybose);

6.3. **brandos egzaminų rezultatai (įvertinimas 98–100 balų);**

6.6. visuomeniškumas (savanorystė), žmogiškųjų vertybių puoselėjimas pagal organizacijų pateiktą rekomendaciją.

**III. SKYRIUS**

**APDOVANOJIMŲ TEIKIMO TVARKA**

7 . Apdovanojami teikiami meno, mokslo, sporto švenčių metu, o abiturientams – pasibaigus brandos egzaminų sesijoms.

8. Siekiant gauti apdovanojimą, rekomendacija ir kita informacija apie kandidatus teikiama Trakų rajono savivaldybės administracijai.

9. Su rekomendacija pateikiama papildoma informacija:

9.1. kandidatų ir juos parengusių mokytojų sąrašas:

|  |  |  |  |  |
| --- | --- | --- | --- | --- |
| Eil.  Nr. | Kandidato vardas,  pavardė | Klasė/Grupė | Olimpiados, konkurso, sporto varžybų pavadinimas  (užimta vieta, data) | Mokytojo/vadovo  vardas, pavardė, kvalifikacija |
| 1. |  |  |  |  |

9.2. abiturientų, **kurių brandos egzaminų įvertinimas yra 98–100 balų,** ir juos parengusių mokytojų sąrašas:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Mokinio vardas,  pavardė | Atsiskaitomoji abituriento ar jo tėvų sąskaita (pažymėti kieno) | Mokyklos pavadinimas | Egzamino pavadinimas | Klasė | Mokytojo  vardas, pavardė, kvalifikacija |
|  |  |  |  |  |  |  |

9.3. respublikinių, tarptautinių olimpiadų, konkursų, varžybų diplomų, patvirtinančių prizinių vietų laimėjimą, kopijos.

10. Respublikinių, tarptautinių, konkursų, olimpiadų, varžybų prizinių vietų laimėtojai apdovanojami Savivaldybės mero padėkos raštais. Gali būti teikiamos asmeninės dovanos ar piniginės premijos, dovanų čekiai.

11. Abiturientai, kurių brandos egzaminų įvertinimas 98-100 balų, apdovanojami Savivaldybės mero padėkos raštais. Gali būti teikiamos asmeninės dovanos ar piniginės premijos, kurios dydis eurais atitinka gauto brandos egzamino įvertinimo balų skaičių.

12. Kandidatus parengusieji mokytojai, kolektyvų ir/ar komandų vadovai apdovanojami Savivaldybės mero padėkos raštais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_